stanford-oval/wikipedia huggingface dataset:
การชุมนุมของกลุ่มพันธมิตรประชาชนเพื่อประชาธิปไตย พ.ศ. 2551
ผลกระทบ > ด้านสังคม

การปิดถนนกีดขวางการจราจรบริเวณถนนราชดำเนินนอก เชิงสะพานมัฆวานรังสรรค์ของกลุ่มพันธมิตรฯ นั้นส่งผลให้การจราจรติดขัดทุกเส้นทางโดยรอบ และยังได้รับความเดือดร้อนจากการที่กลุ่มผู้ชุมนุมได้ย้ายมาชุมนุมบริเวณหน้าทำเนียบรัฐบาลซึ่งได้ปิดถนนพระราม 5 แยกวัดเบญจมบพิตร ถนนพิษณุโลก ตั้งแต่แยกนางเลิ้งถึงแยกพาณิชยการ ที่เป็นทางสาธารณะและได้ตั้งเวทีปราศรัยบริเวณสะพานชมัยมรุเชษฐ์
อีกทั้งการปราศรัยผ่านเครื่องกระจายเสียงโดยไม่ได้รับอนุญาต ทำให้รบกวนโรงเรียนที่อยู่ใกล้เคียงจนต้องยื่นฟ้องแกนนำพันธมิตรฯ โดยกลุ่มอาจารย์ คณะกรรมการนักเรียน และผู้ปกครองโรงเรียนราชวินิตมัธยม ได้เดินทางมายื่นคำร้องต่อศาลแพ่ง ถนนรัชดาภิเษก ต่อพลตรีจำลอง ศรีเมือง กับพวกรวม 6 คน กรณีได้รับความเดือดร้อนเสียหายจากการชุมนุมของกลุ่มพันธมิตรประชาชนเพื่อประชาธิปไตยที่ปิดถนนพระราม 5 บริเวณแยกเบญจมบพิตร ถนนพิษณุโลก ตั้งแต่แยกนางเลิ้งจนถึงแยกพาณิชยการ โดยนักเรียนได้รับความเดือดร้อนเป็นอย่างมาก จากการทำให้โจทก์ได้รับความเสียหายแก่ เสรีภาพ ทรัพย์สิน หรือสิทธิอย่างใดอย่างหนึ่ง เป็นการทำละเมิด จึงขอให้ทางกลุ่มพันธมิตรประชาชนเพื่อประชาธิปไตยย้ายสถานที่ชุมนุม อย่างไรก็ตาม ศาลได้มีการนัดพร้อมคู่ความในวันที่ 18 กันยายน เวลา 13.00 น. นายพิภพ ธงไชย แกนนำกลุ่มพันธมิตรประชาชนเพื่อประชาธิปไตย กล่าวว่า จะชดใช้ค่าเสียหายให้กับโรงเรียนราชวินิตมัธยม และจะยอมรับคำตัดสินของศาลแพ่ง
เนื่องจากพันธมิตรชุมนุมแล้วนายสมัคร สุนทรเวช อดีตนายกรัฐมนตรี ได้ประกาศ พ.ร.ก. สถานการณ์ฉุกเฉิน ทำให้ทุกสถานศึกษาต้องหยุดอย่างน้อย 2 วัน (2-3 กันยายน) บางโรงเรียนถึง 1 สัปดาห์
ขณะที่ทำเนียบรัฐบาลข้าราชการประจำทำเนียบถูกโจรกรรมทรัพย์สิน เอกสารทางราชการเสียหายและทรัพย์สินภายในทำเนียบรัฐบาลได้รับความเสียหายถูกทำลายและมีสิ่งปฏิกูลในห้องทำงานของข้าราชการบางคนอีกด้วย
ผลกระทบ > ด้านเศรษฐกิจ

เมื่อการชุมนุมของกลุ่มพันธมิตรฯ เข้าสู่สัปดาห์ที่ 2 ภาวะเศรษฐกิจของประเทศไทยก็เริ่มได้รับผลกระทบ โดยดัชนีตลาดหลักทรัพย์ของประเทศไทยร่วงลงมามากกว่า 2 เปอร์เซ็นต์ ซึ่งการชุมนุมของกลุ่มพันธมิตรฯ นั้น รศ.ดร. มนตรี โสคติยานุรักษ์ นักวิชาการและผู้เชี่ยวชาญด้านเศรษฐกิจการเงินการคลัง สถาบันบัณฑิตพัฒนบริหารศาสตร์ กล่าวว่า มีผลต่อบรรยากาศการลงทุนทั้งในและต่างประเทศ รวมทั้ง กระทบต่อบรรยากาศการใช้จ่ายของภาคประชาชนด้วย โดยเฉพาะการลงทุนจากต่างประเทศ เนื่องจากเหตุการณ์ที่เกิดขึ้นสามารถสะท้อนถึงสถานการณ์การเมืองและความมั่นคงของประเทศ โดยสิ่งที่น่าเป็นห่วงหากเหตุการณ์ยังยืดเยื้อต่อไป คือ ด้านการท่องเที่ยว เพราะในไตรมาสที่ 4 เป็นช่วงฤดูท่องเที่ยว เศรษฐกิจไทยต้องพึ่งพารายได้จากส่วนนี้ค่อนข้างมาก โดยรายได้ส่วนนี้คิดเป็นร้อยละ 8 ของจีดีพี หากสถานการณ์การชุมนุมยังยืดเยื้อ ก็อาจมีผลทำให้นักท่องเที่ยวชะลอการเดินทางมาท่องเที่ยวในประเทศ
นอกจากนี้ นายเสรีรัตน์ ประสุตานนท์ ผู้อำนวยการท่าอากาศยานสุวรรณภูมิและรักษาการณ์กรรมการผู้อำนวยการใหญ่บริษัท ท่าอากาศยานไทย จำกัด (มหาชน) กล่าวว่า ตั้งแต่ท่าอากาศยานสุวรรณภูมิต้องปิดให้บริการตั้งแต่วันที่ 25 พฤศจิกายน - 1 ธันวาคม ทำให้ต้องสูญเสียรายได้ไปกว่า 350 ล้านบาท ซึ่งยังไม่รวมความเสียหายของผู้ประกอบการการขนส่งสินค้าทางอากาศที่ไม่สามารถส่งออกสินค้าไปยังต่างประเทศได้อีกประมาณกว่า 25,000 ล้านบาทและยังไม่รวมความเสียหายของสายการบินต่าง ๆ อีกจำนวนหนึ่ง
ส่วนปฏิกิริยาของตลาดหุ้นไทยนั้น พบว่า ดัชนีหุ้นปรับตัวลดลง -56.7% ในสกุลเงินดอลลาร์สหรัฐ หรือลดลงมากกว่าตลาดสหรัฐประมาณ 20% ซึ่งมีเหตุผลหลายประการตั้งแต่การขายสุทธิของกองทุนต่างชาติ จนถึงการถูกบังคับขายโดยโบรกเกอร์เพื่อรักษามูลค่าหลักประกันของลูกค้าไว้จะได้ไม่ต้องเรียกหลักประกันเพิ่ม และอีกเหตุผลหนึ่ง คือ ความตึงเครียดทางการเมืองระหว่างพันธมิตรประชาชนเพื่อประชาธิปไตยกับกลุ่มแนวร่วมประชาธิปไตยต่อต้านเผด็จการแห่งชาติ
สำหรับระดับความน่าเชื่อถือของประเทศนั้น นายสันติ วิลาสศักดานนท์ ประธานสภาอุตสาหกรรมแห่งประเทศไทย กล่าวว่า การชุมนุมของกลุ่มพันธมิตรฯ จะส่งผลกระทบต่อภาพลักษณ์ของประเทศ ซึ่งจะทำให้ต่างชาติขาดความเชื่อมั่นที่จะเข้ามาลงทุน ซึ่งทางกระทรวงการต่างประเทศและหน่วยงานต่าง ๆ ของรัฐที่อยู่ในต่างประเทศ ต้องเร่งชี้แจงให้นักลงทุนและชาวต่างชาติเข้าใจในเหตุการณ์ที่เกิดขึ้น เพราะสื่อทั่วโลกได้มีการนำเสนอเรื่องนี้อย่างต่อเนื่อง จึงอยากให้ทางกลุ่มผู้ชุมนุมและตำรวจอย่าใช้ความรุนแรงในการชุมนุม เพื่อไม่ให้เหตุการณ์บานปลายมากกว่านี้
อย่างไรก็ตาม ดร. สมชัย จิตสุชน ผู้อำนวยการวิจัยสถาบันวิจัยเพื่อการพัฒนาประเทศไทย กล่าวว่า ปัญหาการชุมนุมประท้วงของกลุ่มพันธมิตรฯ จะส่งผลกระทบต่อเศรษฐกิจระยะสั้น โดยเฉพาะเรื่องความเชื่อมั่นของนักลงทุนและความเชื่อมั่นของผู้บริโภค แต่หากการชุมนุมยิ่งยืดเยื้อก็อาจจะยิ่งส่งผลกระทบมากขึ้น
ในขณะที่ Standard & Poor’s (S&P) และ Fitch ได้ประกาศปรับลดแนวโน้มอันดับความน่าเชื่อถือของไทยลงจากปัญหาทางการเมืองในประเทศที่ยังคงยืดเยื้อ โดยเมื่อวันที่ 1 ธันวาคม 2551 S&P ได้ประกาศทบทวนแนวโน้มอันดับความน่าเชื่อถือของประเทศไทยลงสู่ 'เชิงลบ' จากเดิม 'มีเสถียรภาพ' อย่างไรก็ตาม S&P ยังคงอันดับความน่าเชื่อถือสำหรับตราสารหนี้สกุลเงินต่างประเทศ และสำหรับตราสารหนี้สกุลเงินในประเทศไว้ที่ระดับเดิม คือ 'BBB+/A-2' และ 'A/A-1' ตามลำดับ โดย S&P มองว่า การยึดครองสนามบินนานาชาติทั้ง 2 แห่งโดยกลุ่มพันธมิตรฯ เพิ่มความเสี่ยงต่ออันดับความน่าเชื่อถือและเศรษฐกิจของประเทศไทย
ดูเพิ่ม

การเมืองไทย
พันธมิตรประชาชนเพื่อประชาธิปไตย
กรณีพิพาทพรมแดนไทย–กัมพูชา
แหล่งข้อมูลอื่น

แผนที่ช่องทางเข้าสู่ทำเนียบ เก็บถาวร 2011-08-13 ที่ เวย์แบ็กแมชชีน
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา การดำรงตำแหน่งนายกฯ  ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
กลุ่ม พันธมิตรประชาชนเพื่อประชาธิปไตย ณ วันที่ 26 สิงหาคม พ.ศ. 2551
ทำเนียบรัฐบาลระหว่างการชุมนุมของพันธมิตรประชาชนเพื่อประชาธิปไตย
การเคลื่อนขบวนของกลุ่มพันธมิตรฯ หลังจากดาวกระจายไปสถานทูตอังกฤษประจำประเทศไทย เมื่อวันที่ 30 ตุลาคม
ฉิน กำเนิดแผ่นดินมังกร

| ฉิน กำเนิดแผ่นดินมังกร |
| --- | --- |
ปกดีีวีดี

จีนตัวเต็ม: 大秦帝國之裂變
จีนตัวย่อ: 大秦帝国之裂变
จีนกลาง: Dà Qín Dìguó zhī Lièbiàn
 
ประเภท: อิงประวัติศาสตรื
พัฒนาโดย: ฉิน เจินกุย จาง เจี๋ย หวัง เห่า
บทโดย: ซุน เห่าฮุย
เนื้อเรื่องโดย: ซุน เห่าฮุย
กำกับโดย: หวง เจียนจง เหยิน หยี
ผู้กำกับศิลป์: จิน ซื่อหวู หม่า หยิงป๋อ
พิธีกร: เผิง เจี้ยนหมิง หวัง กวงฉุน ต้วน เซียนเหนียน หลี่ หรุยกวง หลิว ปิน หวัง หยาปิง ฉู เซียงจุน เจียว หยาง
แสดงนำ: โฮ่ว หยง จาง จื้อเฟ่ย เกา หยวนหยวน ตู้ อู้ลู่ ลหฺวี่ จ้ง ซุน เฟ่ยหู ซู หานซาน โย่ว หยง
ดนตรีแก่นเรื่องปิด: Dafeng Qi Xi Yun Feiyang (大风起兮云飞扬) performed by Liao Changyong and Tan Jing
ผู้ประพันธ์เพลง: Zhao Jiping
ประเทศแหล่งกำเนิด: China
ภาษาต้นฉบับ: Mandarin
จำนวนตอน: 51 (original version) 48 (China version)
การผลิต
ผู้อำนวยการผลิต: He Xiaoli Wang Heng Lü Hongqiang Lin Feng Lu Shuchao Cai Sanqiang Guo Ziqiang
ผู้อำนวยการสร้าง: Zhang Ziyang Gu Lingyang Li Yuan Chen Liang Li Xiubao
สถานที่ถ่ายทำ: China
ผู้กำกับภาพ: Yuan Xiaoman
ผู้ลำดับภาพ: Li Zimeng Kang Zhenhai
ความยาวตอน: 45 minutes per episode
บริษัทผู้ผลิต:  Shaanxi Broadcast and TV Network  Shaanxi TV  Shanghai Media Group  Fujian Media Group  Beijing Military Region Political Department Ally Television Arts Centre  Shaanxi Guofeng Pictures Investment  Beijing Changhe Lüzhou Cultural Development 
ฉิน กำเนิดแผ่นดินมังกร (จีน: 大秦帝國之裂變 อังกฤษ: The Qin Empire) หรือชื่อเดิมว่า จิ๋นซีฮ่องเต้ องค์จักรพรรดิผู้พิชิต เป็นละครโทรทัศน์ที่สร้างขึ้นในปี ค.ศ. 2016 นำแสดงโดย โฮ่ว หยง, จาง จื้อเฟ่ย, เกา หยวนหยวน, ตู้ อู้ลู่, ลหฺวี่ จ้ง, ซุน เฟ่ยหู, ซู หานซาน, โย่ว หยง ออกอากาศทางช่อง Jiangsu Television ในประเทศจีน และออกอากาศทางช่อง 9 ใน ประเทศไทย ละครเรื่องนี้มีภาคต่อคือ The Qin Empire II, The Qin Empire III
เนื้อเรื่องย่อ

ใน “ศึกเส้าเหลียง" แคว้นฉินพ่ายแพ้ในสงครามอย่างราบคาบพร้อมทั้งสูญเสียดินแดนบางส่วนให้แก่แคว้นเว่ย หยิง ซือซี่ ผู้นำแคว้นฉินต้องจบชีวิตลง โดยมี หยิง ชวีเหลียง ลูกชายคนรองขึ้นครองอำนาจต่อ และนี่เป็นจุดเริ่มต้นของการปฏิรูปบ้านเมืองอย่างพลิกฟ้าคว่ำแผ่นดิน การปฏิรูปดำเนินไปได้ยี่สิบกว่าปี หลังจากนั้น แคว้นฉินเต็มไปด้วยความมั่งคั่งและเข้มแข็งแก่ประเทศชาติและกองทัพ จนสามารถยึดคืนดินแดนที่เสียให้แก่แคว้นเว่ยกลับคืนมาได้ จนเป็นเลื่องลือไปทั่วทุกแคว้น และสามารถรวบรวมแคว้นทั้งเจ็ดเข้าเป็นหนึ่งเดียว และก่อตั้งเป็นราชวงศ์ฉิน ของ ฉินซีฮ่องเต้
นักแสดงนำ

โฮ่ว หยง รับบท หยิง ชวีเหลียง (ดยุกเชียว แห่งฉิน)
หวัง จื่อเฟย รับบท เว่ย ยาง (ชาง ยาง)
เกา หยวนหยวน รับบท ไป๋ สวี
ตู้ อู่ลู่ รับบท กงซุนชอ
ลหฺวี่ จ้ง รับบท จักรพรรดินีฉิน
ซุน เฟยหู รับบท กัน หง
ซู หานซาน รับบท หยิง ซือซี่ (ดยุกเซียน แห่งฉิน)
โย่ว หยง รับบท ปัง ฮวน
หลี่ หลี่จุน รับบท จักรพรรดิเว่ยหุย
ลู่ หยง รับบท หยิง เฉียน
ฉี เฟิง รับบท หยิง อู่
หยู หยาง รับบท จิง เจียน
โหว เซียงหลิง รับบท เคอ หยิง
เจียง ไห่หลิน รับบท เห่ยป๋อ
ลู่ อิง รับบท ตู้ จื้อ
ฉิว หยงลี่ รับบท กงซุนกู่
หลิว ไน่อี รับบท จักรพรรดิฉินไห่เหวิน (หยิงซื่อ)
เฟิง เผิงเฟย รับบท หยิง ซื่อ (วัยเด็ก)
กัว เจิ้งฮุย รับบท ซีอาน
เฉิน จื้อฮุย รับบท โหว หยิง
หวัง หุย รับบท เจ้าชายเว่ยอัง
เหยิน หรวน รับบท ซวน ฉี
เหริน เว่ย รับบท หวัง จื้อ
เจ้า หยาง รับบท เหม่ยกู่
เจียว เฉิงเตา รับบท เมิ่งเคอ
เหริน ซื่อหง รับบท ซื่อฉือหู
อู๋ หม่า รับบท ไป๋ลี่ เหยา
หลี่ ไห่เกอรับบท หลิงเหอ
หลิว ปิงเฟิง รับบท กัน เฉิง
หลิว มู่ รับบท รัชทายาทเว่ยชิง
เจ้า ตงป๋อ รับบท เฉิน ปู๋ไห่
หลี่ จื้อเตอ รับบท เฉิน เตา
จิน หมิง รับบท เจ้า คัง
จือ เฉิน รับบท จักรพรรดิฉีเว่ย
ตง ฉีหมิง รับบท ซุน ปิน
เหม่ย์ เจิ้งเสียง รับบท เปียน เฉว่
แหล่งข้อมูลอื่น

(จีน) The Qin Empire official website
(จีน) The Qin Empire เก็บถาวร 2009-09-22 ที่ เวย์แบ็กแมชชีน on Sina.com
รถไฟฟ้าแอร์พอร์ต เรล ลิงก์

"แอร์พอร์ต เรล ลิงก์" เปลี่ยนทางมาที่นี่  สำหรับรถไฟเชื่อมท่าอากาศยานโดยทั่วไปในเมืองต่าง ๆ ดูที่ รถไฟเชื่อมท่าอากาศยาน
โครงการระบบขนส่งมวลชนทางรถไฟเชื่อมท่าอากาศยานสุวรรณภูมิ และสถานีรับ-ส่งผู้โดยสารอากาศยานกรุงเทพมหานคร, รถไฟฟ้าเอรา วัน ซิตี้  (อังกฤษ: AERA1 CITY) หรือ รถไฟฟ้าแอร์พอร์ต เรล ลิงก์  (Airport Rail Link) เป็นโครงการระบบขนส่งมวลชนแบบพิเศษ เดิมอยู่ในโครงการก่อสร้างเส้นทางรถไฟฟ้าในระบบรถไฟฟ้าชานเมืองสายสีแดงอ่อน ช่วงตลิ่งชัน - ฉะเชิงเทรา ซึ่งเป็นส่วนหนึ่งของโครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง ภายหลังรัฐบาลได้นำโครงการนี้มาเป็นโครงการเร่งด่วนและแยกการก่อสร้างต่างหากจากระบบรถไฟฟ้าชานเมือง ดำเนินการก่อสร้างโดยการรถไฟแห่งประเทศไทย (รฟท.) และได้เปิดดำเนินการเชิงพาณิชย์เมื่อ พ.ศ. 2553 โดยบริษัท รถไฟฟ้า ร.ฟ.ท. จำกัด ซึ่งเป็นรัฐวิสาหกิจในกระทรวงคมนาคม ต่อมาได้มีการโอนกิจการทั้งหมดให้กับ บริษัท เอเชีย เอรา วัน จำกัด เมื่อวันที่ 26 ตุลาคม พ.ศ. 2564 เพื่อรวมเส้นทางสายนี้ให้เป็นส่วนหนึ่งของโครงการรถไฟความเร็วสูงเชื่อม 3 สนามบิน
รูปแบบการให้บริการ

เป็นระบบรถไฟฟ้าขนาดหนัก (heavy rail transit)
ทางวิ่ง ยกระดับที่ความสูง 20 เมตรตลอดทั้งโครงการ ยกเว้นช่วงเข้าท่าอากาศยานสุวรรณภูมิ รถไฟฟ้าจะลดลงเป็นระดับดินหลังข้ามถนนสุวรรณภูมิ 2 แล้วลดระดับเป็นรถไฟฟ้าใต้ดินที่ความลึก 12 เมตรจากผิวดิน
ขนาดราง 1.435 เมตร (European standard guage) โดยมีสายไฟฟ้าแรงสูงตีขนานอยู่เหนือราง ระบบรถไฟฟ้าใช้วิธีการรับไฟฟ้าจากด้านบนด้วยแพนโทกราฟ
ตัวรถเป็นรถปรับอากาศขนาดกว้าง 2.8-3.7 เมตร ยาว 20 เมตร สูงประมาณ 3.7 เมตร ความจุ 250-300 คนต่อคัน ต่อพวงได้ 3-10 คันต่อขบวน ใช้ไฟฟ้ากระแสสลับ 25 กิโลโวลต์ 50 เฮิรตซ์ ส่งจากสถานีจ่ายไฟฟ้าย่อยบางกะปิของการไฟฟ้านครหลวงเพื่อป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง
ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ
รายชื่อสถานีรถไฟฟ้า

| ชื่อและรหัสของสถานี | ชื่อและรหัสของสถานี | จุดเปลี่ยนเส้นทาง | วันที่เปิดให้บริการ | ที่ตั้ง |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |

| A1 | สุวรรณภูมิ | สายสีเงิน สถานีสุวรรณภูมิ (โครงการ) | 23 สิงหาคม พ.ศ. 2553 | สมุทรปราการ |  |  |  |  |  |  |  |  |
| A2 | ลาดกระบัง | สายสีแดงอ่อน สถานีลาดกระบัง (โครงการ) | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A3 | บ้านทับช้าง | สายสีแดงอ่อน สถานีบ้านทับช้าง (โครงการ) | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A4 | หัวหมาก | สายสีเหลือง สถานีหัวหมาก   สายสีแดงอ่อน สถานีหัวหมาก (โครงการ) | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A5 | รามคำแหง | สายสีแดงอ่อน สถานีรามคำแหง (โครงการ)   เรือโดยสารคลองแสนแสบ  ท่ารามคำแหง 1 | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A6 | มักกะสัน | สายสีน้ำเงิน สถานีเพชรบุรี สายสีแดงอ่อน สถานีมักกะสัน (โครงการ)    เรือโดยสารคลองแสนแสบ  ท่าอโศก | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A7 | ราชปรารภ | สายสีส้ม สถานีราชปรารภ (กำลังก่อสร้าง) | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |
| A8 | พญาไท | สายสุขุมวิท สถานีพญาไท สายสีแดงอ่อน สถานีพญาไท (โครงการ) | 23 สิงหาคม พ.ศ. 2553 | กรุงเทพมหานคร |  |  |  |  |  |  |  |  |

| กล่องนี้:  ดู คุย แก้ | กล่องนี้:  ดู คุย แก้ | กล่องนี้:  ดู คุย แก้ | กล่องนี้:  ดู คุย แก้ | กล่องนี้:  ดู คุย แก้ |  |  |  |  |  |  |  |  |
การเชื่อมต่อ > เส้นทางคมนาคมทางราง > รถไฟทางไกล

ผู้โดยสารสามารถเปลี่ยนเส้นทางไปยังรถไฟทางไกล ได้ที่สถานีนี้
| รหัสสถานี | สถานีรถไฟฟ้าแอร์พอร์ต เรล ลิงก์ | สถานีรถทางไกล | หมายเหตุ |  |
| --- | --- | --- | --- | --- |
จุดเชื่อมต่อระหว่างสถานีที่เปิดให้บริกาบแล้ว
| A2 | สถานีลาดกระบัง | สายตะวันออก : สถานีลาดกระบัง | เชื่อต่อโดยตรง |  |
| A3 | สถานีบ้านทับช้าง | สายตะวันออก : สถานีบ้านทับช้าง | เชื่อต่อโดยตรง |  |
| A4 | สถานีหัวหมาก | สายตะวันออก  : สถานีหัวหมาก | เชื่อต่อโดยตรง |  |
| A5 | สถานีรามคำแหง | สายตะวันออก : ป้ายหยุดรถไฟสุชุมวิท 71 | เชื่อต่อโดยตรง |  |
| A6 | สถานีมักกะสัน | สายตะวันออก  : ป้ายหยุดรถไฟอโศก | เชื่อต่อโดยตรง |  |
| A8 | สถานีพญาไท | สายตะวันออก : ป้ายหยุดรถไฟพญาไท | เชื่อต่อโดยตรง |  |
จุดเชื่อมต่อระหว่างสถานีที่ยังไมเปิดให้บริการ
| A9 | สถานีกลางกรุงเทพอภิวัฒน์ | สายเหนือ :  สถานีกลางกรุงเทพอภิวัฒน์ | เชื่อมต่อโดยตรง |  |
| A9 | สถานีกลางกรุงเทพอภิวัฒน์ | สายตะวันออกเฉียงเหนือ :  สถานีกลางกรุงเทพอภิวัฒน์ | เชื่อมต่อโดยตรง |  |
| A9 | สถานีกลางกรุงเทพอภิวัฒน์ | สายใต้ :  สถานีกลางกรุงเทพอภิวัฒน์ | เชื่อมต่อโดยตรง |  |
| A10 | สถานีท่าอากาศยานดอนเมือง | สายเหนือ : สถานีดอนเมือง | เชื่อมต่อโดยตรงภายในสถานี |  |
| A10 | สถานีท่าอากาศยานดอนเมือง | สายตะวันออกเฉียงเหนือ : สถานีดอนเมือง | เชื่อมต่อโดยตรงภายในสถานี |  |
การเชื่อมต่อ > เส้นทางคมนาคมทางราง > รถไฟฟ้าชานเมือง

ผู้โดยสารสามารถเปลี่ยนเส้นทางไปยังรถไฟฟ้าชานเมือง ได้ที่สถานีนี้
| รหัสสถานี | สถานีรถไฟฟ้าแอร์พอร์ต เรล ลิงก์ | รหัสสถานี | สถานีรถไฟฟ้าชานเมือง | หมายเหตุ |
| --- | --- | --- | --- | --- |
จุดเชื่อมต่อระหว่างสถานีที่ยังไมเปิดให้บริการ 
| A2 | สถานีลาดกระบัง | RE08 | สายสีแดงอ่อน  : สถานีลาดกระบัง | เชื่อมต่อโดยตรง |
| A3 | สถานีบ้านทับช้าง | RE07 | สายสีแดงอ่อน  : สถานีบ้านทับช้าง | เชื่อมต่อโดยตรง |
| A4 | สถานีหัวหมาก | RE06 | สายสีแดงอ่อน  : สถานีหัวหมาก | เชื่อมต่อโดยตรง |
| A5 | สถานีรามคำแหง | RE05 | สายสีแดงอ่อน  : สถานีรามคำแหง | เชื่อมต่อโดยตรง |
| A6 | สถานีมักกะสัน | RE04 | สายสีแดงอ่อน  : สถานีมักกะสัน | เชื่อมต่อโดยตรง |
| A8 | สถานีพญาไท | RE03 | สายสีแดงอ่อน  : สถานีพญาไท | เชื่อมต่อโดยตรง |
| A9 | สถานีกลางกรุงเทพอภิวัฒน์ | RN01 RS01 | สายสีแดงเข้ม  : สถานีกลางกรุงเทพอภิวัฒน์ | เชื่อมต่อโดยตรง |
| A9 | สถานีกลางกรุงเทพอภิวัฒน์ | RW01 RE01 | สายสีแดงอ่อน  : สถานีกลางกรุงเทพอภิวัฒน์ | เชื่อมต่อโดยตรง |
| A10 | สถานีท่าอากาศยานดอนเมือง | RN08 | สายสีแดงเข้ม  : สถานีดอนเมือง | เชื่อมต่อโดยทางเดินยกระดับ |
การเชื่อมต่อ > เส้นทางคมนาคมทางราง > รถไฟฟ้าบีทีเอส

ผู้โดยสารสามารถเปลี่ยนเส้นทางไปยังรถไฟฟ้าบีทีเอส  ได้ที่สถานีนี้
| รหัสสถานี | สถานีรถไฟฟ้าแอร์พอร์ต เรล ลิงก์ | รหัสสถานี | สถานีรถไฟฟ้าชานเมือง | หมายเหตุ |
| --- | --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว
| A8 | สถานีพญาไท | N2 | สายสุขุมวิท : สถานีพญาไท | เชื่อมโดยใช้สถานีรถไฟฟ้าพญาไทของบีทีเอสเป็นตัวกลาง |
การเชื่อมต่อ > เส้นทางคมนาคมทางราง > รถไฟฟ้ามหานคร

ผู้โดยสารสามารถเปลี่ยนเส้นทางไปยังรถไฟฟ้ามหานคร ได้ที่สถานีนี้
| รหัสสถานี | สถานีรถไฟฟ้าแอร์พอร์ต เรล ลิงก์ | รหัสสถานี | สถานีรถไฟฟ้ามหานคร | หมายเหตุ |
| --- | --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว
| A4 | สถานีหัวหมาก | YL11 | สายสีเหลือง : สถานีหัวหมาก | เชื่อมต่อโดยตรง |
| A6 | สถานีมักกะสัน | BL21 | สายสีน้ำเงิน : สถานีเพชรบุรี | ทางเดินยกระดับ |
จุดเชื่อมต่อระหว่างสถานีที่ยังไม่เปิดให้บริการ
| A1 | สุวรรณภูมิใต้ | SL11 | สายสีเงิน : สุวรรณภูมิใต้ | เชื่อมต่อโดยตรงภายในอาคารผู้โดยสาร |
| A7 | สถานีราชปรารภ | OR10 | สายสีส้ม : สถานีราชปรารภ | ทางเดินยกระดับ |
| A9 | สถานีกลางกรุงเทพอภิวัฒน์ | BL11 | สายสีน้ำเงิน : สถานีบางซื่อ | ทางเดินยกระดับ |
การเชื่อมต่อ > เส้นทางคมนาคมทางน้ำ

ผู้โดยสารสามารถเปลี่ยนเส้นทางไปยังเรือโดยสารคลองแสนแสบ ได้ที่สถานีดังต่อไปนี้
| รหัสสถานี | สถานีรถไฟฟ้าแอร์พอร์ต เรล ลิงก์ | ท่าเรือคลองแสนแสบ | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว
| A5 | สถานีรามคำแหง |  เรือโดยสารคลองแสนแสบ  : ท่าเรือรามคำแหง 1 |  |
| A6 | สถานีมักกะสัน |  เรือโดยสารคลองแสนแสบ  : ท่าเรืออโศก | เชือมต่อโดยผ่านทางออกหมายเลข 2 ของสถานีเพชรบุรี |
การเชื่อมต่อ > ทางเดินเข้าอาคาร

ในบางสถานีผู้โดยสารสามารถเดินจากสถานีไปยังอาคารต่างๆ ในบริเวณใกล้เคียงได้ดังนี้
สถานีพญาไท : ศูนย์การแพทย์รามาธิบดีศรีอยุธยา (กำลังก่อสร้าง)
สถานีมักกะสัน : มักกะสันคอมเพล็กซ์ (กำลังก่อสร้าง)
สถานีรามคำแหง : ศูนย์การค้านาซ่าสตรีท, โรงแรมนาซ่าเวกัส
สถานีสุวรรณภูมิ : ท่าอากาศยานสุวรรณภูมิ, โรงแรมไฮแอท รีเจนซี กรุงเทพ สุวรรณภูมิแอร์พอร์ต
การเชื่อมต่อ > รถบริการรับส่ง

ปัจจุบันมีเอกชนร่วมให้บริการรถรับส่งจากสถานีรถไฟฟ้าแอร์พอร์ต เรล ลิงก์ ไปยังสถานที่ แต่ละฝ่ายให้บริการอยู่ โดยปัจจุบันมีดังนี้
หัวหมาก – เดอะมอลล์ ไลฟ์สโตร์ บางกะปิ (เฉพาะวันที่มีการแสดง BNK48 The Campus เท่านั้น ให้บริการทุกวันเสาร์-อาทิตย์ สามรอบ ได้แก่ 11.00 และ 15.00 น. วันเสาร์ และ 15.00 น. วันอาทิตย์)
ลาดกระบัง – เซ็นทรัล วิลเลจ
สุวรรณภูมิ (ทางออกโรงแรมโนโวเทล กรุงเทพ สุวรรณภูมิ) – เซ็นทรัล วิลเลจ
บริการ > การให้บริการปกติ

รถไฟฟ้าแอร์พอร์ต เรล ลิงก์ เปิดให้บริการเดินรถในแต่ละสถานีไม่เท่ากัน โดยเริ่มเดินรถขบวนแรกในเวลา 05.30 น. จากสถานีสุวรรณภูมิ และสถานีพญาไท โดยความถี่การเดินรถตามปกติอยู่ที่ 10-15 นาที และมีขบวนรถขบวนสุดท้ายให้บริการในเวลา 0.00 น. ก่อนปิดให้บริการในเวลา 0.30 น. ทั้งนี้ผู้โดยสารต้องใช้งานบัตรโดยสารให้ถูกประเภท
ตั้งแต่เวลา 7.00 - 9.00 น. รถไฟฟ้าแอร์พอร์ต เรล ลิงก์ จะมีขบวนรถระยะเสริมให้บริการจากสถานีลาดกระบังถึงสถานีพญาไท และสถานีหัวหมากถึงสถานีพญาไท
บริการ > อัตราค่าโดยสาร

อัตราค่าโดยสารสำหรับเหรียญโดยสาร
บุคคลทั่วไป เริ่มต้น 15 บาท สูงสุด 45 บาท
อัตราค่าโดยสารสำหรับบัตร AERA1 Smart Pass และ ARL Smart Pass
บุคคลทั่วไป เริ่มต้น 15 บาทสูงสุด 45 บาท
นักเรียน นักศึกษา รับส่วนลด 20% จากอัตราค่าโดยสารของบุคคลทั่วไป
ผู้สูงอายุ รับส่วนลด 50% จากอัตราค่าโดยสารของบุคคลทั่วไป
หมายเหตุ: บัตร ARL Smart Pass จะถูกยกเลิกการใช้งานตั้งแต่วันที่ 25 ตุลาคม พ.ศ. 2564 เป็นต้นไป โดยผู้ถือบัตรทั่วไป บัตรนักเรียน และบัตรผู้สูงอายุ สามารถขอเปลี่ยนเป็นบัตร AERA1 Smart Pass by True Money ได้ฟรีโดยไม่เสียค่าใช้จ่าย ทั้งนี้ผู้ถือบัตรเดิมยังคงสามารถเติมเงินลงในบัตรได้ตามปกติ
บัตรสวัสดิการแห่งรัฐฯ เริ่มต้น 15 บาทสูงสุด 45 บาท โดยมีงบค่าโดยสารในบัตรให้เดือนละ 750 บาท
เงื่อนไขการใช้บัตรนักเรียน นักศึกษา
ผู้ที่มีสิทธิ์ใช้บัตรนักเรียน นักศึกษา จะต้องมีอายุไม่เกิน 23 ปี และ/หรือไม่เกินวันเกิดอายุครบ 23 ปี ในสังกัดสถาบันการศึกษาในประเทศไทย ขอสงวนสิทธิ์ให้ใช้ร่วมกับบัตรนักเรียน/นักศึกษาและบัตรประชาชน หรือบัตรอื่นที่แสดงอายุได้ กรณีที่ไม่สามารถแสดงหลักฐานดังกล่าวเมื่อได้รับการร้องขอจากเจ้าหน้าที่ หรือใช้บัตรโดยสารผิดประเภทบริษัทขอสงวนสิทธิ์ในการเรียกเก็บค่าธรรมเนียมจากผู้โดยสารในอัตราไม่เกิน 20 เท่าของอัตราค่าโดยสารสูงสุดที่ บริษัทเรียกเก็บ ณ เวลานั้นๆ พร้อมทั้งส่งดำเนินคดีความตามกฎหมาย
บริการ > สิทธิประโยชน์เพิ่มเติม

สำหรับเด็กที่มีอายุไม่เกิน 12 ปี และ/หรือ ไม่เกินวันเกิดอายุครบ 12 ปี และมีช่วงความสูงไม่เกิน 90 ซม. ได้รับการยกเว้นค่าโดยสาร
สำหรับประชาชนทุกคนในโอกาสวันสำคัญทางราชการเช่นการเลือกตั้งสมาชิกสภาผู้แทนราษฎรในประเทศไทย พ.ศ. 2554 ฯลฯ โดยสารรถไฟฟ้าโดยได้รับการยกเว้นค่าโดยสาร ตามเวลา ที่ประกาศกำหนด
สำหรับประชาชนทุกคนในพิธีการสำคัญระดับประเทศ เช่น พระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ฯลฯ โดยสารรถไฟฟ้าโดยได้รับการยกเว้นค่าโดยสาร ตามเวลา ที่ประกาศกำหนด
สำหรับประชาชนที่เป็นบิดาหรือมารดาในวันพ่อแห่งชาติ และ วันแม่แห่งชาติ
ผู้สูงอายุที่มีอายุตั้งแต่ 60 ปีขึ้นไปๆด้รับการยกเว้นค่าโดยสารช่วงวันสงกรานต์ 13-15 เมษายน
บริการ > การตรวจค้นกระเป๋า

อาศัยอำนาจตาม พ.ร.บ.การรถไฟฟ้าขนส่งมวลชนแห่งประเทศไทย พ.ศ. 2543 มาตรา 63 ให้พนักงานเจ้าหน้าที่เป็นเจ้าพนักงานตามประมวลกฎหมายอาญามีหน้าที่รักษาความปลอดภัยและความสงบเรียบร้อยในเขตระบบไฟฟ้าตามกฎกระทรวงหรือตามที่ผู้ว่าการมอบหมาย และให้มีอำนาจดังต่อไปนี้ 1.ค้นหรือจับกุมผู้กระทำความผิดซึ่งหน้าตามพระราชบัญญัตินี้ เพื่อส่งให้พนักงานฝ่ายปกครองหรือตำรวจดำเนินคดีตามกฎหมายพนักงานเจ้าหน้าที่รถไฟฟ้าแอร์พอร์ต เรล ลิงก์ จึงมีอำนาจตามกฎหมายดังกล่าว ทั้งนี้อาศัยอำนาจตาม ประมวลกฎหมายวิธีพิจารณาความอาญา มาตรา 93 การตรวจค้นสิ่งของในความครอบครองของบุคคลในที่สาธารณะจะกระทำไม่ได้เลย เว้นแต่เจ้าพนักงานปกครองหรือตำรวจเป็นผู้ค้นเมื่อมีเหตุอันควรสงสัยว่าบุคคลนั้นมีสิ่งของในความครอบครองเพื่อจะใช้ในการกระทำความผิด หรือซึ่งได้มาโดยการกระทำความผิดหรือซึ่งมีไว้เป็นความผิด
เจ้าหน้าที่ รถไฟฟ้าแอร์พอร์ต เรล ลิงก์ ซึ่งเป็นเจ้าพนักงานตามประมวลกฎหมายอาญาจึงอาศัยอำนาจตามมาตรา 93 ตรวจค้นบุคคลที่เครื่องตรวจจับโลหะชนิดเดินผ่านส่งสัญญาณเนื่องจากเจ้าหน้าที่มีความเห็นว่า มีเหตุอันควรสงสัยว่าบุคคลนั้นมีสิ่งของในความครอบครองเพื่อจะใช้ในการกระทำความผิด หรือซึ่งได้มาโดยการกระทำความผิดหรือซึ่งมีไว้เป็นความผิด
บริการ > บริการอื่นๆ

ที่จอดรถสำหรับผู้โดยสาร มีพื้นที่จอดรถสำหรับการจอดรถให้ทุกสถานี และมีพื้นที่สำหรับการจอดรถแบบรายวัน ที่สถานีมักกะสัน ซึ่งสามารถจอดได้ประมาณ 500 คัน
ศูนย์บริการนักท่องเที่ยว มีบริการศูนย์บริการนักท่องเที่ยวและซื้อสินค้าที่สถานีพญาไท (ใช้ร่วมกับรถไฟฟ้าบีทีเอส สายสุขุมวิท) สถานีมักกะสัน และสถานีสุวรรณภูมิ (โดยกองบังคับการตำรวจท่องเที่ยว ท่าอากาศยานสุวรรณภูมิ)
ศูนย์การค้า มีบริการร้านค้าและร้านอาหารภายในสถานีทุกแห่ง อย่างไรก็ตามไม่อนุญาตให้นำเข้าในบริเวณพื้นที่ตรวจบัตรโดยสารแล้ว
ธนาคาร และจุดแลกเงินตรา มีบริการธนาคารสาขาของ ธนาคารทหารไทย และธนาคารกรุงไทย ที่สถานีสุวรรณภูมิ และมีบริการจุดแลกเงินตราต่างประเทศที่สถานีพญาไท และสถานีสุวรรณภูมิ
ตู้ถอนเงิน มีบริการตู้ถอนเงินทุกสถานี จากหลากหลายธนาคาร ปัจจุบันมี 2 ธนาคาร
โทรศัพท์ ในอดีตโครงการมีบริการโทรศัพท์จากทีโอทีให้บริการในสถานี นอกจากนี้ยังได้ร่วมมือกับ เอไอเอส, ดีแทค และ ทรูมูฟ เอช ในการวางโครงข่ายโทรศัพท์มือถือทั้ง 3G และ 4G ตามแนวเส้นทางรถไฟฟ้า และมีบริการ Free Wi-Fi on Station และ Charging Station โดยความร่วมมือกับ กสท. โทรคมนาคม และ ทีโอที ให้ผู้โดยสารสามารถใช้บริการอินเทอร์เน็ตความเร็วสูงได้ฟรีขณะรอรถไฟฟ้าบนสถานี